Mediese fondse moet aan lede begin dink | Netwerk24
Mediese fondse moet aan lede begin dink
Deur S. Basson, Bloemfontein 26 Oktober 2018 00:00
Oor Sarel Venter se brief “Siekefonds is agter die tyd” (24.10):
Ja, daar is mediese fondse wat uit die tyd is en nie logies dink nie.
Van wanneer af is dit kosmeties om jou kind se tande met draadjies te laat regmaak?
Moet die kind met skewe tande deur die lewe gaan of wag totdat dit so skeef is dat dit getrek moet word?
En as jy die mediese fonds skakel, moet jy altyd met mense praat wat min van jou as kliënt of die fonds self weet. Dit maak kommunikasie bitter moeilik.
Die fonds ken bedrae toe vir dienste wat die kliënt selde, indien ooit, gaan gebruik en bitter min geld vir dag-tot-dag-sorg, tandheelkunde of oogtoetse.
Dit is belaglik.
Dit vat maande om te hoor of daar toedelings geskuif kan word, nadat jy skriftelik daarvoor moes aansoek doen.
Die lid moet egter maandeliks betaal en soms enorme bedrae self opdok vir bybetalings en prosedures wat nie gedek word nie.
Fondse moet vir ’n slag aan hul lede dink en gaan kyk waarvoor lede eintlik geld nodig het.
Meer oor: Mediese Fonds | My Stem